

Dječji vrtić Žabica Otok

Trg dr. Franje Tuđmana 8

21238 Otok

KLASA: 601-02/24-01/01

URBROJ: 2181-36-1-24-01-1

Otok, 4. rujna 2024.g

Na temelju članka 20. i čl. 35. st.1. alineja 4. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) i čl. 46. Statuta DV Žabica Otok Upravno vijeće Dječjeg vrtića Žabica na svojoj 25. sjednici održanoj 3. rujna 2024.g. donosi:

**O D L U K U**

**o upisu djece u Dječji vrtić Žabica za pedagošku godinu 2024./2025.**

**Članak 1.**

Ovom Odlukom utvrđuje se način i organizacija upisa za 2024./2025. godinu kao i načini ostvarivanja prednosti pri upisu djece u Dječji vrtić.

**Članak 2.**

Javni poziv za upis djece u Dječji vrtić Žabica Otok za pedagošku godinu 2024/2025. oglasit će se 4.9.2024.g na oglasnim pločama vrtića, web stranici vrtića i Portalu Ferata.

Podnošenje zahtjeva za upis djece sa popratnom dokumentacijom vršit će se osobno u prostorijama Dječjeg vrtića Žabica Otok, Trg dr. Franje Tuđmana 8, 21238 Otok

**od 4. rujna 2024. do 13. rujna 2024. g., svakim radnim danom od 09,00 – 14,00. Obavezno je na upis doći s djetetom.**

**Članak 3.**

Pravo na upis djeteta u Vrtić ostvaruju roditelji koji zajedno s djetetom imaju prebivalište ili boravište na području Općine Otok.

U jasličke programe Vrtića može se upisati dijete koje je do 31.8. tekuće godine navršilo jednu (1) godinu života. U vrtićke programe Vrtića može se upisati dijete koje je do 31.8. tekuće godine navršilo tri (3) godine života.

Djeca roditelja s prebivalištem u drugim jedinicama lokalne samouprave mogu biti upisana u Vrtić samo u slučaju kada su svi zahtjevi za upis djece s prebivalištem na području Općine Otok riješeni, uz plaćanje pune ekonomske cijene programa.

Dječji vrtić upisuje djecu u programe predviđene Planom upisa u vrtić za pedagošku 2024/2025.g u skladu sa Zakonom o predškolskom odgoju i obrazovanju.

Prednost pri upisu djece u Vrtić ostvaruje se prema prioritetima utvrđenim Zakonom kako slijedi:

* djeca roditelja invalida Domovinskog rata,
* djeca iz obitelji s troje ili više djece,
* djeca oba zaposlena roditelja,
* djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja,
* djeca samohranih roditelja,
* djeca jednoroditeljskih obitelji,
* djeca osoba s invaliditetom upisanih u Hrvatski registar osoba s invaliditetom,
* djeca koja su ostvarila pravo na socijalnu uslugu smještaja u udomiteljskim obiteljima,
* djeca koja imaju prebivalište ili boravište na području dječjeg vrtića te
* djeca roditelja koji primaju doplatak za djecu ili roditelja korisnika zajamčene minimalne naknade.

Napomena: Zaposlenim roditeljem smatra se i roditelj redoviti student ili učenik, a za utvrđivanje prednosti pri upisu djeteta u Vrtić roditelj treba biti zaposlen najmanje tri uzastopna mjeseca prije podnošenja prijave. Nezaposlenim roditeljem smatra se i umirovljenik.

U slučaju jednakog broja bodova prednost ostvaruju:

1. Djeca s oba zaposlena roditelja/djeca zaposlenog samohranog roditelja

2. Djeca koja su prethodne godine bila na listi čekanja

3. Djeca koja imaju brata ili sestru upisane u vrtić koji će nastaviti pohađati sljedeću pedagošku godinu

4. Djeca koja su starija za vrtićke skupine i mlađa za jasličke skupine

**Članak 4.**

**Prijava za upis u vrtić i upitnik za roditelje** ispunjavaju se na obrascima koji su dostupni u DV Žabica i na web stranici Dječjeg vrtića Žabica Otok (**www.** **djecjivrticzabica.hr)**

Uz Prijavu za upis i Upitnik roditelji prilažu i dokumentaciju bitnu za ostvarivanje prednosti kako slijedi:

1. Presliku rodnog lista ili izvadak iz matice rođenih za dijete

2. Presliku osobnih iskaznica oba roditelja ili uvjerenje o prebivalištu MUP-a

3. Potvrdu HZMO-a o zaposlenju roditelja

4. Potvrdu liječnika o obavljenom sistematskom pregledu i procijepljenosti djeteta

5. Preslike dokaza o činjenicama bitnim za ostvarivanje prednosti pri upisu (npr. Potvrda o statusu HRVI, medicinska dokumentacija za djecu s teškoćama, samohrani roditelji, potvrda o primanju doplatka za djecu, potvrdu osoba s invaliditetom upisanih u Hrvatski registar osoba s invaliditetom.. )

**Članak 5.**

Roditelji djece upis potvrđuju potpisivanjem Ugovora sa Dječjim vrtićem na roditeljskim sastancima za novoupisanu djecu koji će se održati prema sljedećem planu:

|  |  |  |
| --- | --- | --- |
| **ZA VRTIĆKU DJECU:** | **DATUM** | **MJESTO** |
| DV Žabica – matični vrtić – svi programi | 23. rujna 2024. u 18:00h | Općinska dvorana – Trg dr. Franje Tuđmana 8 |
| PO Ruda | 23. rujna 2024. u 18:00h | Općinska dvorana – Trg dr. Franje Tuđmana 8 |

|  |  |  |
| --- | --- | --- |
| **ZA JASLIČKU DJECU:** | **DATUM – RODITELJI ĆE BITI OBAVIJEŠTENI NA VRIJEME** | **MJESTO** |
| DV Žabica – matični vrtić | KADA SE DOBIJE ODOBRENJE MINISTARSTVA PROSVJETE | Općinska dvorana – Trg dr. Franje Tuđmana 8 |

**Članak 6.**

Rezultati upisa djece objavit će se javno kao zbirne liste na oglasnoj ploči i web stranici vrtića najkasnije do 20. rujna 2024.g .

Roditelj/staratelj nezadovoljan rezultatima upisa može podnijeti prigovor Upravnom vijeću dječjeg vrtića u roku od 15 dana od objavljivanja rezultata upisa na Oglasnoj ploči i web stranici Vrtića.

**Članak 7.**

Odlukom (KLASA: 601-02/20-01/03, URBROJ: 2175/04-01-20-02 od 19.08.2020.) Osnivača troškovi boravka djece predškolske dobi u Dječjem vrtiću Žabica su za korisnike usluga u potpunosti besplatni.

**Članak 8.**

Ova Odluka stupa na snagu danom donošenja.

Predsjednik Upravnog vijeća

Tomislav Bilokapić, v.r.

****

**Dječji vrtić Žabica Otok**

Trg dr. Franje Tuđmana 4

21238 Otok

KLASA: 601-02/24-01/01

URBROJ: 2181-36-1/24-01/02

Sinj, 4. rujna 2024.g.

Na temelju članka 1a Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) i članka 21. Statuta Dječjeg vrtića Žabica Otok, Upravno vijeće DV Žabica Otok na svojoj 25. sjednici održanoj 3. rujna 2024.g donosi:

**PLAN UPISA**

**U PROGRAME ZA PEDAGOŠKU GODINU**

**2024/2025.**

**I.**

Nakon provedenog postupka obnove upis je obnovilo **120** djece korisnika vrtićkih usluga. Za pedagošku godinu 2024./2025. obavit će se upis djece u jaslički program i vrtićke programe prema sljedećem Planu upisa na temelju raspoloživih kapaciteta:

|  |
| --- |
| **DJEČJI VRTIĆ** |
| ŽABICA -JASLICE |
| ŽABICA -6SATNI  |
| ŽABICA 5SATNI PROGRAM |
| PO RUDA 6SATNI PROGRAM |
| PO RUDA 5SATNI PROGRAM |
| ŽABICA -10SATNI PROGRAM |

**II.**

**Vrijeme upisa**: Zaprimanje Prijava za upis : Od **04. rujna 2024. do 13. rujna 2024.g**. u DV Žabica ,Trg dr. F. Tuđmana 4 ,svaki radni dan od 09,00 – 12,00 h . Upis se vrši prema Zakonu o predškolskom odgoju i obrazovanju i Pravilniku o upisu djece u DV Žabica Otok.

**Objava rezultata**: Na oglasnim pločama i web stranici Dječjeg vrtića Žabica Otok najkasnije do 20 rujna 2024. g.

**III.**

**Napomena:** Dječji vrtić Žabica Otok zadržava pravo promjene oglašenih mjesta za upis djece u dječje vrtiće i jaslice u ped. godini 2024/25. do okončanja postupka upisa, a u skladu sa čl. 22. Državnog pedagoškog standarda predškolskog odgoja (NN63/08, 90/10) i konačnih rezultata upisa djece u prvi razred osnovne škole.

 Predsjednik Upravnog vijeća:

Tomislav Bilokapić, v.r.